เอดีบีชมไทยบริืหารหนี้มีประสิทธิภาพ
เอดีบีชมไทยบริหารหนี้สาธารณะมีประสิทธิภาพ มีหนี้ต่างประเทศเพียง 8% ของจำนวนหนี้ทั้งหมด
23 มี.ค. 2554

เอดีบีชมไทยบริหารหนี้สาธารณะมีประสิทธิภาพ มีหนี้ต่างประเทศเพียง 8% ของจำนวนหนี้ทั้งหมด
นายจักรกฤศฏิ์ พาราพันธกุล ผู้อำนวยการสำนักงานบริหารหนี้สาธารณะ (สบน.) เปิดเผยว่า เมื่อวันที่ 16–18  มี.ค. 2554 สบน. และธนาคารพัฒนาเอเชีย (เอดีบี) ได้ร่วมเป็นเจ้าภาพจัดการประชุมหารบริหารหนี้สาธารณะของกลุ่มประเทศอาเซียน ซึ่งมีผู้บริหารจากหน่วยงานด้านการบริหารหนี้สาธารณะจากประเทศในภูมิภาคเอเชียและยุโรป 46 ประเทศ และผู้แทนจากสถาบันการเงินระหว่างประเทศและภาคเอกชน ได้แก่ เอดีบี ธนาคารโลก กองทุนการเงินระหว่างประเทศ (ไอเอ็มเอฟ) และบริษัทสแตนดาร์ดแอนด์พัวร์ (เอสแอนด์พี)
ทั้งนี้ เอดีบี ได้กล่าวชื่นชมการบริหารหนี้สาธารณะของประเทศไทยว่ามีประสิทธิภาพ โดยมีหนี้ต่างประเทศเพียง 8% ของหนี้สาธารณะทั้งหมด และเป็นหนี้ของรัฐบาลโดยตรงเพียง 2% รวมถึงการที่ประเทศไทยได้พัฒนาตลาดตราสารหนี้ มีการออกพันธบัตรเพื่อใช้เป็นอัตราอ้างอิง ในช่วงอายุ 5 10 15 20 30 และ 50 ปี
นอกจากนี้ ยังเห็นว่าไทยมีการพัฒนาพันธบัตรที่มีรูปแบบหลากหลาย เช่น พันธบัตรที่อ้างอิงอัตราผลตอบแทนกับอัตราเงินเฟ้อ เพื่อตอบสนองความต้องการของนักลงทุนประเภทต่างๆ โดยทางเอดีบี เห็นว่า ประเทศที่กำลังพัฒนาในเอเชียควรมีการพัฒนาตลาดตราสารหนี้ให้ทันสมัยเช่นเดียวกับประเทศไทย
นายจักรกฤศฏิ์ กล่าวว่า มีหลายประเทศได้แสดงความสนใจสอบถามเกี่ยวกับการกำหนดให้รัฐบาลสามารถออกพันธบัตรเพื่อพัฒนาตลาดตราสารหนี้ของประเทศไทยเป็นอย่างมาก โดยเห็นว่ามีประโยชน์ในการพัฒนาตลาดทุนเพื่อรองรับการระดมทุนและลดต้นทุนในการกู้เงินของประเทศในระยะยาว